ORDE do 18 de decembro de 2006 pola que se declara de interese galego a Fundación Centro de Estudos Eurorrexionais Galicia-Norte de Portugal, Ceer, e se inscribe no Rexistro Auxiliar de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/01/2007

Visto o expediente tramitado por instancia da Fundación Centro de Estudos Eurorrexionais Galicia-Norte de Portugal, Ceer, para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultando que a Consellería de Presidencia, Administracións Públicas e Xustiza, pola súa Orde do 27 de xullo de 2006, Diario Oficial de Galicia do 28 de agosto, clasificou de interese docente a devandita fundación e adscribiuna á Consellería de Educación e Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983, así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e as demais disposicións de xeral e pertinente aplicación, e máis concretamente as normas contidas na Lei 50/2002, do 26 de decembro, de fundacións.
Considerando que a correspondente escritura fundacional e de aprobación dos estatutos son conformes co establecido nos artigos 5, 6 e 7 da Lei 7/1983, do 22 de xuño, e coas demais disposicións aplicables.
Considerando que os fins e demais elementos organizativos da Fundación Centro de Estudos Eurorrexionais Galicia-Norte de Portugal, Ceer, cumpren cos requisitos e condicións sinalados nos artigos 1 e 13 da mencionada Lei 7/1983, para a súa declaración de interese galego, así como nas normas de xeral aplicación que determina a Lei 50/2002.
Considerando que este expediente o promoveron persoas lexitimadas para iso, e que na súa tramitación se cumpriron os requisitos legais e regulamentarios exixidos, tanto pola lexislación autonómica en materia de fundacións de interese galego coma polas normas básicas e as de xeral aplicación establecidas na Lei 50/2002.
Esta consellería, consonte o disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación Centro de Estudos Eurorrexionais Galicia-Norte de Portugal, Ceer, coa conseguinte aprobación dos seus estatutos e dos demais aspectos derivados da orde de clasificación publicada no DOG do 28 de agosto de 2006.
Segundo.-Ordenar a súa inscrición no Rexistro Auxiliar de Fundacións deste protectorado, logo da publicación desta orde no Diario Oficial de Galicia; tendo esta publicación e inscrición o carácter constitutivo que determinan os artigos 33.3º do Decreto 248/1992 e o 8 da Lei 7/1983, así como o artigo 4 da Lei 50/2002.
Terceiro.-Esta disposición, que pon fin á vía administrativa de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser, potestativamente, obxecto de recurso de reposición no prazo dun mes ante a conselleira de Educación e Ordenación Universitaria, ou ben poderá ser impugnada directamente ante a Sala do Contencioso-Administrativo do Tribunal Supremo de Xustiza de Galicia, no prazo de dous meses, contados desde o día seguinte ao da súa publicación no Diario Oficial de Galicia.
Santiago de Compostela, 18 de decembro de 2006.
Laura Sánchez Piñón
Conselleira de Educación e Ordenación Universitaria